ai4bharat/Pralekha huggingface dataset:
وزارات ثقافت
ہندوستان کی ایک قابل ذکر حصولیابی، پنک سٹی جے پور کوعالمی یونیسکو کی 38ویں عالمی وراثت کے مقام کے طورپر تسلیم کیا گیا
وزیر ثقافت جناب پرہلاد سنگھ پٹیل نے جے پور کی تاریخی اور ثقافتی اہمیت کو تسلیم کرنے کے لیے عالمی برادری کا شکریہ ادا کیا
نئی دہلی،06 جولائی/ ایک اور شاندار کامیابی کے طو رپر جے پور سٹی راجستھان کی ہندوستان کی نامزدگی کو باکو آذربائیجان میں منعقدہ عالمی وراثت کمیٹی کے 43ویں اجلاس کے دوران یونیسکو کی عالمی وراثت کی فہرست میں شامل کیا گیا۔ جے پور سٹی کی نامزدگی یونیسکو کے 2017 کے مختلف رہنما خطوط پر عمل کرتے ہوئے کامیابی کے ساتھ کرائی گئی تھی۔ جے پور سٹی کو فہرست میں داخل کئے جانے سے ہندوستان کے پاس 38 عالمی وراثت کے مقامات ہوگئے ہیں جن میں 30 ثقافتی مقامات، 7 قدرتی مقامات اور ایک ملاجلا مقام شامل ہے۔
شروع میں ہندوستان کی نامزدگی کی آئی سی او ایم او ایس  مرکز کامشاورتی ادارہ) کے ذریعے ایک ملتوی معاملے کے طور پر سفارش کی گئی تھی لیکن اس پر 21 ملکوں کی عالمی وراثت کمیٹی نے بحث کی اور مباحثے کے بعد اس کو عالمی وراثت کی فہرست میں شامل کرنے کا فیصلہ کیا۔
ثقافت کے مرکزی وزیر  جناب پرہلاد سنگھ پٹیل نے پنک سٹی جے پور پر عالمی وراثت کی فہرست میں شامل کئے جانے پر خوشی کا اظہار کیا ہے اور اس اعزاز کے لیے جے پور کے عوام کو مبارکباد دی ہے۔ وزیر موصوف نے جے پور کی تاریخی اور ثقافتی اہمیت کو تسلیم کرنے کے لیے عالمی برادری کا شکریہ ادا کیا ہے۔
عالمی وراثت کمیٹی کے سامنے ہندوستان نے جو غیرمعمولی عالمی اہمیت  کا بیان پیش کیا تھا اس کے اقتباسات درج ذیل ہیں:
جے پور شہر جنوبی ایشیا میں دیسی انداز کے شہری منصوبے اور تعمیر کے معاملے میں ایک غیر معمولی شہری مثال ہے۔ خطے کے ازمنہ وسطی کے دیگر شہروں کے برخلاف جے پور کا میدانی علاقے میں تجارت کے لیے دانشمندی سے منصوبہ تیار کیا گیا تھا۔ گذشتہ دور کے پہاڑی خطوں اور فوجی شہروں کی طرح نہیں حالانکہ اس کے منصوبے میں بھی سبھی سمتوں میں پہاڑی چوٹیاں ہیں۔یہ مقام ایک وادی میں واقع ہے جو کہ امبرپہاڑیوں کے جنوب میں ہے۔ یہ نسبتاً مسطح علاقہ اور اس سے پہلے یہاں کوئی تعمیر بھی نہیں ہوئی تھی۔ایک مثالی منصوبے کے علاوہ یہاں کی شاندار عمارتیں مثلاً گووند دیو مندر، سٹی پیلس، جنترمنتر اور ہوا محل اُس دور کی فن تعمیر کی شاندار مثالیں ہیں۔ جے پور فلک شناسی کے علم، زندہ روایات، بے مثال شہری شکل اور اٹھارہویں صدی میں دور اندیشی کے ساتھ شہری منصوبہ بندی کی ایک مثال ہے۔ جے پور ایک مثالی ترقیاتی اور شہری منصوبہ بندی اور فن تعمیر کا اظہار ہے جو ازمنہ وسطی کے اواخر کے مختلف خیالات کا مجموعہ ہے۔
جن ملکوں نے ہندوستان کی نامزدگی کی حمایت ان میں برازیل، بحرین، کیوبا، انڈونیشیا، آذربائیجان، کویت، کرغزستان، زمبابوے، چین، گواٹے مالا، یوگانڈا، تیونیسیا، برکینافاسو، بوسینیا اور ہرزیگووینا، انگولا، سینٹ کٹس اور نیوس شامل ہیں۔ آسٹریلیا اور ناروے نے ابتدا میں اسے ملتوی کرنے کی تجویز رکھی لیکن بحث کے بعد وہ جے پور شہر کو فہرست میں داخل کرنے پر متفق ہوگئے۔
اس کے ساتھ ہی ہندوستان میں اب 38 عالمی وراثت کے مقامات ہوگئے ہیں جن میں 30 ثقافتی مقامات، 7 قدرتی مقامات اور ایک ملاجلا مقام شامل ہے۔
پنک سٹی جے پور کے کچھ فوٹو گراف
۔ ۔ ۔ ۔ ۔ ۔ ۔ ۔ ۔

U. No. 2862
(Visitor Counter : 48
صدر جمہوریہ کا سکریٹریٹ
صدر جمہوریہ ہند نے پہلے سے ریکارڈ شدہ پیغام کے ذریعےاکھل بھارتیہ کولی سماج کی گولڈن جوبلی تقریبات سے خطاب کیا
صدر جمہوریہ ہند جناب رام ناتھ کووند نے آج  کو پہلے سے ریکرڈ شدہ پیغام کے ذریعے اکھل بھارتیہ کولی سماج کی گولڈن جوبلی تقریبات سے خطاب کیا۔
اپنے خطاب میں صدر جمہوریہ نے کہا کہ ذاتی طور پر شریک ہوکر اگر وہ اس اجتماع سے خطاب کرتے تو انھیں زیادہ خوشی محسوس ہوتی۔ لیکن اپنے آئینی عہدے کی ذمہ داری کی وجہ سے انہیں جمائیکا اور سینٹ ونسٹ و گریناڈائنس ملکوں کے سرکاری دورے پر جانا پڑا تاکہ ان ممالک کے ساتھ بھارت کے باہمی تعلقات کو مزید مستحکم کیا جاسکے۔
اکھل بھارتیہ کولی سماج کے ساتھ آغاز سے ہی اپنے تعلق کو یاد کرتے ہوئے صدر جمہوریہ نے کہا کہ سوسائٹی کی گولڈن جوبلی تقریبات ذاتی طور پر ان کے لئے بہت تسلی بخش اور خوشگوار کامیابی ہے۔ کسی بھی ادارے کی تعمیر اور اس کو ترقی دینے میں شدید محنت اور لگن کی ضرورت ہوتی ہے۔ اس لئے یہ ہم سب کے لئے بڑے ہی فخر کی بات ہے کہ ایک ساتھ آگے بڑھ ہم اکھل بھارتیہ کولی سماج کی گولڈن جوبلی منارہے ہیں۔ مزید اطمینان بخش بات یہ ہے کہ سوسائٹی کے ہر رکن نے معاشرے اور قوم کی ترقی میں اپنی گراں قدر خدمات پیش کی ہیں۔
انھوں نے کہا کہ ہمارے دور اندیش بزرگوں نے معاشرے کو سمت دینے کے لئے چھوٹے چھوٹے قدم اٹھائے۔ بعد کی نسلوں نے اسے مزید آگے بڑھایا۔ انھوں نے اس یقین کا بھی اظہار کیا کہ نوجوان نسلیں، کولی سماج کی شناخت اور اس کے وقار کو مزید بلندی تک پہنچائیں گی اور سماج کے ارکان جدیدیت، حساسیت، انسانیت کی خدمت اور حب الوطنی کی مثالیں پیش کرتے رہیں گے۔ انھوں نے کولی سماج کے ہر فرد پر زور دیا کہ وہ اس بات کا عہد کریں کہ وہ نہ صرف معاشرے کے وقارکو بڑھائیں گے بلکہ ملک کی تعمیر میں اپناتعاون پیش کرتے رہیں گے۔
Click here to see the President's Speech
بجلی کی وزارت
بھارت کو توانائی کا پاور ہاؤس بنانا
نئی دہلی، 23 مارچ 2021: وزیر مملکت  برائے بجلی، نئی اور قابل احیاء توانائی اور وزیر مملکت برائے ہنرمندی ترقیات اور صنعت کاری جناب آر کے سنگھ نے آج یہاں راجیہ سبھا میں ایک تحریری جواب کے تحت بتایا کہ حکومت نے بھارت کو، جو 2013 میں بجلی کی قلت کا شکار تھا، اضافی بجلی کے حامل ملک میں تبدیل کر دیا ہے۔ تنصیب شدہ جنریشن کپیسٹی تقریباً 379 گیگا واٹ کے بقدر ہے جو سب سے زیادہ بجلی مطالبہ یعنی 190 گیگا واٹ سے کافی زیادہ ہے۔ حکومت نے مستقبل کے بجلی مطالبات کو پورا کرنے کے لئے وافر جنریشن صلاحیت کے لئے بھی منصوبے وضع کیے ہیں۔
2026۔27 تک کل ہند جنریشن تنصیب شدہ صلاحیت کا تخمینہ 619066 میگاواٹ کے بقدر ہے جس میں کل ہند بنیاد پر 19ویں الیکٹرک پاور سروے کے مطابق طے کیے گئے بجلی مطالبات کو مکمل طور پر پورا کرنے کے لئے 238150 میگا واٹ کوئلہ، 25735 میگاواٹ گیس، 63301 میگا واٹ ہائیڈرو، 16880 میگاواٹ نیوکلیئر اور 275000 میگا واٹ قابل احیاء توانائی وسائل شامل ہیں۔
2029۔30 کے لئے آپٹیمل جنریشن کپیسٹی مکس پر مرکزی بجلی اتھارٹی کے ذریعہ کی گئی حالیہ تحقیق کے مطابق، قوی امکان ہے کہ 2029۔30 میں کل ہند تنصیب شدہ صلاحیت کا تخمینہ 817254 میگاواٹ کے بقدر ہوگا جس میں 266911 میگا واٹ کوئلہ، 25080 میگا واٹ گیس، 71128 میگا واٹ ہائیڈرو، 18980 میگا واٹ نیوکلیئر اور 435155 میگا واٹ قابل احیاء توانائی وسائل شامل ہوں گی۔
حکومت کی توجہ قابل احیاء توانائی کے شیئر میں اضافہ کرنے پر مرتکز ہے جو کہ اندرونِ ملک وافر مقدار میں موجود ہے تاکہ ملک کی ضرورتوں کو پورا کرنے کے ساتھ ساتھ یہ ہمسایہ ممالک کو بھی برآمد کی جا سکے۔
<><><><><>
ش ح ۔اب ن
U-2950
(Visitor Counter : 127
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال –302واں دن
بھارت میں کووڈ-19 ٹیکہ کاری کی مجموعی تعداد111.95 کروڑ سے تجاوز کرگئی ہے
آج شام 7 بجے تک52لاکھ سے زیادہ ٹیکے لگائے گئے
نئی دلّی ،13 نومبر، 2021/
بھارت میں آج کووڈ-19 سے بچاؤ کے لئےٹیکہ کاری کی مجموعی تعداد 111.95کروڑ  سے تجاوز کرگئی ہے۔ آج شام 7 بجے تک 52 لاکھ سے زیادہ ٹیکے لگائے گئےہیں۔آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10380357
|
|
دوسری خوراک
|
|
9324980
|
|
صف اوّل کے کارکنان
|
|
پہلی خوراک
|
|
18373997
|
|
دوسری خوراک
|
|
16162895
|
|
18تا44 سال کی عمر کے افراد
|
|
پہلی خوراک
|
|
431717663
|
|
دوسری خوراک
|
|
168777690
|
|
45سال سے 59 سال کی عمر کے افراد
|
|
پہلی خوراک
|
|
178069669
|
|
دوسری خوراک
|
|
104366149
|
|
60 سال سے زیادہ عمر کے افراد
|
|
پہلی خوراک
|
|
111591078
|
|
دوسری خوراک
|
|
70790872
|
|
مجموعی طور پر دی گئی پہلی خوراک
|
|
750132764
|
|
مجموعی طور پر دی گئی دوسری خوراک
|
|
369422586
|
|
مجموعی تعداد
|
|
1119555350
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|

|
|
طبی کارکنان
|
|
پہلی خوراک
|
|
154
|
|
دوسری خوراک
|
|
7291
|
|
صف اوّل کے کارکنان
|
|
پہلی خوراک
|
|
168
|
|
دوسری خوراک
|
|
17061
|
|
18تا44 سال کی عمر کے افراد
|
|
پہلی خوراک
|
|
1056296
|
|
دوسری خوراک
|
|
2674523
|
|
45سال سے 59 سال کی عمر کے افراد
|
|
پہلی خوراک
|
|
237993
|
|
دوسری خوراک
|
|
733622
|
|
60 سال سے زیادہ عمر کے افراد
|
|
پہلی خوراک
|
|
141908
|
|
دوسری خوراک
|
|
359369
|
|
مجموعی طور پر دی گئی پہلی خوراک
|
|
1436519
|
|
مجموعی طور پر دی گئی دوسری خوراک
|
|
3791866
|
|
مجموعی تعداد
|
|
5228385
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
خلا ء کا محکمہ
ری سیٹ-2 بی کا ریڈیل ریب انٹینا
نئی دہلی،22؍مئی،ری سیٹ -2 بی  خلائی طیارے میں 22 مئی 2019 کو دوپہر 2 بج کر 20 منٹ پر مدار میں جس ریڈیل رب انٹینا  کا مظاہرہ کیا گیا ، وہ ایک عالمی سطح کی ٹیکنالوجی ہے۔ 3.6 میٹر کا یہ انٹینا موڑ کر بند کیا گیا اور لانچ کے دوران اسے مستقبل میں استعمال کے لئے محفوظ کیا گیا اور بعد میں مدار میں اسے کامیابی کے ساتھ کھول کر کام شروع کردیا گیا۔ اس کو کام میں لگانے کا کام 7 منٹ اور 20 سیکنڈ میں پورا ہوا۔
اس انٹینا کی تیاری میں ہلکے وزن کا ڈھانچہ ، چول کا میکنزم ، نئی جالی ایکچویئر وغیرہ کا ڈیزائن تیار کرنا کسی چیلنج سے کم نہیں تھا لیکن یہ کام پورا کیا گیا۔ ایسے تمام کلیدی ٹیکنالوجی کے کاموں میں خلائی انٹینا سسٹم کو تیار کرنے میں اعلیٰ سطحی مہارت بہترین کاریگری کی ضرورت ہوتی ہے۔
یہ انٹینا اسرو کی ٹیم نے ملک میں ہی 13 ماہ کی ریکارڈ مدت میں تیار کیا ہے۔ اسے درآمد کرنے میں 3.4 برس کی مدت درکار تھی، ری سیٹ -2 بی میں آر آر اے کے کامیابی کے ساتھ لگائے جانے سے ملک کے اندر کام کرنے کی اسرو کی ہنر مندی ثاہت ہوتی ہے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-2182
(Visitor Counter : 83
اسٹیل کی وزارت
ایم او آئی ایل نے جنوری میں اب تک کی بہترین پیداوار ریکارڈ کی ہے
جنوری 2023 میں 1.26 لاکھ ٹن مینگنیز خام دھات کی پیداوار کے ساتھ،ایم او آئی ایل نے اپنے قیام کے بعد سے اب تک کی جنوری کی بہترین پیداوار ریکارڈ کی ہے، جو گزشتہ سال کی اسی مدت کے مقابلے میں 7.7 فیصد زیادہ ہے۔ جنوری، 2023 کے دوران 1.32 لاکھ ٹن ایم این اور کی فروخت جنوری، 2022 کے مقابلے میں 31 فیصد زیادہ تھی۔
شری اجیت کمار سکسینہ، سی ایم ڈی ایم او آئی ایل نے کہا کہ ایم او آئی ایل کی کارکردگی پچھلے چند مہینوں میں اوپر کی طرف بڑھ رہی ہے اور کمپنی مالی سال2023 میں بہتر کارکردگی کے لیے تیار ہے۔
ایم او آئی ایل ایک شیڈول-اے ایک ِمنی۔رتنا زمرہ ۔ I سی پی ایس ای ہے جو وزارت اسٹیل، حکومت ہند کے انتظامی کنٹرول کے تحت ہے۔ ایم او آئی ایل ملک میں مینگنیز اور کا سب سے بڑا پروڈیوسر ہے، جو ملکی پیداوار میں تقریباً 45 فیصد حصے کا تعاون دیتا ہے۔ یہ ریاست مہاراشٹر اور مدھیہ پردیش میں گیارہ کانیں چلاتا ہے۔ کمپنی کے پاس 2030 تک اپنی پیداوار کو دوگنا سے 3.00 ملین ٹن کرنے کا امید افزا وژن ہے۔ ایم او آئی ایل ریاست مدھیہ پردیش کے دیگر علاقوں کے علاوہ ریاست گجرات، راجستھان، چھتیس گڑھ اور اڈیشہ میں بھی کاروباری مواقع تلاش کر رہی ہے۔
امور صارفین، خوراک اور عوامی تقسیم کی وزارت
فوڈ کارپوریشن آف انڈیا نے ایک دن کے میں اناج لانے لے جانے میں اب تک کا سب سے بڑا ریکارڈ قائم کیا ہے
نئی دہلی، 05 اپریل 2020؛ / ملک گیر لاک ڈاؤن کے دوارن ملک کے ہر حصے میں اناج کے وافر ذخیرے کی دستیابی کو یقینی بنانے کے لیے ایف سی آئی نے اپنی کوششیں جاری رکھتے ہوئے ایک دن میں سامان پہنچا کر ایک نیا ریکارڈ قائم کیا ہے۔ ایف سی آئی نے 03.04.2020 اور 04.04.2020 کو لگاتار دو دن 70 ریک ایک جگہ سے دوسری جگہ پہنچائے۔ جن میں ایک لاکھ 93ہزار میٹرک ٹن سامان  لے جایا گیا۔ 24.03.2020 کو لاک ڈاؤن شروع ہونے کے بعد سے اب تک 12 دن کے دوران ایف سی آئی نے 1 لاکھ 41 ہزار میٹرک ٹن اناج روزانہ اوسطاً پہنچایا ہے۔ جبکہ لاک ڈاؤن سے پہلے اوسطاً تقریباً 0.8 لاکھ میٹرک ٹن سامان پہنچایا جاتا تھا۔ اس مدت کے دوران ملک بھر میں کل 605 ریک پہنچائے گئے جن میں تقریباً 16 لاکھ 94 ہزار میٹرک ٹن اناج لے جایا گیا۔
پنجاب کے لیے تقریباً کل 46 فیصد اناج لے جایا گیا جو 7.73 ایل ایم ٹی تھا۔ اس کےبعد ہریانہ  ، تلنگانہ  اور چھتیس گڑھ  کا نمبر ہے۔ شمال مشرق پر خصوصی توجہ دیتے ہوئے 1.4ایل ایم ٹی اناج شمال مشرقی ریاستوں کو لاک ڈاؤن مدت کے دوران پہنچایا گیا۔ ایف سی آئی اس بات کو یقینی بنا رہا ہے کے ہر ریاست کی مانگ ، بغیر کسی قلت کے پوری کر دی جائے۔
خوراک کی قومی سکیورٹی کے قانون  کے تحت اور پی ایم غریب کلیان انیہ یوجنا  کے تحت اضافی الاٹمنت کے تحت اناج کی لگاتار مانگ پوری کرنے کے لیے ایف سی آئی ای آکشن کا وسیلہ استعمال نہ کرتے ہوئے گیہوں اور چاول براہ راست پہنچا رہا ہے۔ ایف سی آئی یہ گیہوں اور چاول کھلی منڈی میں اناج کی لگاتار سپلائی کو یقینی بنانے کے لیے کھلی منڈی میں فروخت کی دروں پر پہنچا رہا ہے۔ گیہوں، آٹا بنانے والی کمپنیوں کی ضرورتوں اور گیہوں کی دیگر مصنوعات کی ضرورتوں کو پورا کرنے کے لیے پہنچایا جا رہا ہے۔ چاول، ریاستی سرکاروں کو دیا جا رہا ہے تاکہ وہ اپنے چینلوں کے ذریعے سے مزید آگے پہنچا دیں۔ ابھی تک ایف سی آئی نے اس طریقہ کار کے تحت 13 ریاستوں کے لیے 1.38 ایل ایم ٹی گیہوں اور 8 ریاستوں کے لیے 1.32 ایل ایم ٹی چاول الاٹ کیے ہیں۔
۔۔۔۔۔۔۔۔۔۔۔۔۔۔۔۔۔۔
U - 1490
(Visitor Counter : 84
وزیراعظم کا دفتر
وزیر اعظم نے ویڈیو کانفرنسنگ کے ذریعہ منعقد نیشنل گنگا کونسل میٹنگ کی صدارت کی
وزیر اعظم جناب نریندر مودی نے آج ویڈیو کانفرنسنگ کے ذریعہ منعقدہ نیشنل گنگا کونسل میٹنگ کی صدارت کی۔ جناب نریندر مودی نے کہا کہ نمامی گنگا مہم کو مزید مستحکم کرنے کے اقدامات پر تبادلہ خیال کرنا ایک عظیم موقع ہے۔ وزیر اعظم مودی نے صفائی کی دیگر کوششوں بشمول چھوٹے قصبوں میں سیویج ٹریٹمنٹ پلناٹ کے نیٹ ورک میں توسیع کے بارے میں بھی بات کی۔
میٹنگ کے دوران وزیر اعظم نے گنگا کے ساتھ ساتھ کی زمینوں پر مختلف طرح کی جڑی بوٹیوں کی کاشتکاری میں اضافے کے طریقوں پر بھی زور دیا۔
جناب مودی نے ویڈیو کانفرنسنگ کے ذریعہ نمامی گنگا اور پینے کے پانی ۔ صفائی پروجیکٹ کا سنگ بنیاد رکھا اور اسے قوم کے لئے وقف کیا۔
وزیر اعظم نے ٹوئیٹ کیا: ’’آج ہونے والی نیشنل گنگا کونسل میٹنگ نمامی گنگا مہم کو مزید مستحکم کرنے کے طور طریقوں پر تبادلہ خیال کرنے کا عظیم موقع تھا۔صفائی ستھرائی کے طریقوں میں توسیع ، بشمول چھوٹے قصبوں میں سیویج ٹریٹمنٹ پلانٹ کے نیٹ ورک کو بڑھانے کے طریقوں پر بات کی‘‘۔
میٹنگ کے دوران گنگا کے ساتھ کے کناروں پر مختلف قسم کی جڑی بوٹیوں کی کاشت بڑھانے کے طریقوں پر زور دیا۔ اس کے علاوہ دریا کے کنارے سیاحت کے بنیادی ڈھانچے کے فروغ کی ضرورت کو اجاگر کیا جس سے بہت سے لوگوں کو روزگار مل سکے گا۔
وزارت ماہی پروری، مویشی پروری و ڈیری
ماہی گیری ، مویشیوں کی افزائش نسل اور ڈیئری کے مرکزی وزیر جناب پرشوتم روپالا کل ’’لیناک – این سی ڈی سی ماہی گیری کے کاروبار کے انکیوبیشن مرکز ‘‘ کا آغاز کریں گے
مرکز کی خدمات سے ملک میں ماہی گیری کے کاروبار کو اور زیادہ فروغ دینے میں مدد ملے گی
نئی دہلی،15 نومبر، 2021/ماہی گیری ، مویشیوں کے افزائش نسل اور ڈیئری کے مرکزی وزیر جناب پرشوتم روپالا 16 نومبر ، 2021  کو دوپہر 12 بجے ’’لیناک – این سی ڈی سی ماہی گیری کے کاروبار سے متعلق انکیوبیشن مرکز ‘‘  کا آغاز کریں گے۔ یہ تقریب لیناک - این سی ڈی سی میں ہریانہ - 122015 میں گرو گرام کے انسٹی ٹیوشنل ایریا کے سیکٹر – 18 کے پلاٹ نمبر 89 میں منعقد ہوگی۔ مرکز کی خدمات سے بھارت میں ماہی گیری کے کاروبار کو اور زیادہ فروغ دینے میں مدد ملے گی۔
ماہی گیری ، مویشیوں کے افزائش نسل اور ڈیئری اور اطلاعات و نشریات کے مرکزی وزیر مملکت ڈاکٹر ایل موروگن بھی اس موقعے پر موجود ہوں گے۔
ایل آئی ایف آئی سی ، قومی کو آپریٹیو ترقیاتی کارپوریشن این سی ڈی سی کی طرف سے شروع کیا جا رہا ہے ،جو اہم اسکیم پردھان منتری متسیہ سمپدا یوجنا  کے تحت امداد باہمی کے لیے عمل درآمد سے متعلق ایجنسی ہے۔
حکومت کا مقصد وزیراعظم جناب نریندر مودی کے ویژن کے مطابق ملک میں ماہی گیری کے شعبے کو فروغ دینا ہے۔
۔۔۔
م ن ۔ اس۔ ت ح ۔
U –12899
(Visitor Counter : 94
وزارت دفاع
فضائیہ کے وائس چیف، ایئرمارشل انل کھوسلہ پی وی ایس ایم ، اے وی ایس ایم، وی ایم، اے ڈی سی سبکدوش
نئی دہلی،30؍اپریل،فضائیہ کے وائس چیف ، ایئرمارشل انل کھوسلہ پی وی ایس ایم ، اے وی ایس ایم، وی ایم ، اے ڈی سی چار دہائیوں پر محیط اپنے شاندار کیریئر کے بعد آج سبکدوش ہوگئے ہیں۔
9 اپریل 1959 کو پیدا ہوئے ایئر مارشل کی 1979 میں ہندوستانی فضائیہ کے لڑاکا شاخ میں تعیناتی کی گئی تھی۔ انہیں خصوصی طور پر جگوار ، مگ- 21 اور کرن ایئر کرافٹ پر 4000 گھنٹوں سے زائد حادثے سے مبرا پرواز کا تجربہ تھا۔ وہ ڈیفنس سروسز اسٹاف کالج سے پوسٹ گریجویٹ بھی ہیں اور فوجی تعلیم میں ایم فل کی دو ڈگریاں انہوں نے حاصل کررکھی ہیں۔
فضائیہ کے افسر کو وسیع تجربہ تھا اور وہ ٹیکٹکس اینڈ کمبیٹ ڈیولپمنٹ اسٹبلشمینٹ  اور فلائنگ انسٹرکٹرس اسکول  جیسے معروف اداروں میں ڈائریکٹنگ اسٹاف تھے۔ انہوں نے جگوار اسکواڈرن اور ہندوستانی فضائیہ کے دو فرنٹ لائن اڈوں کی کمانڈنگ کی۔ اپنی سروس کے دوران ایئر مارشل کھوسلہ سینئر ایئر اسٹاف آفیسر ، سینٹرل ایئر کمانڈ ، فضائیہ ہیڈ کوارٹر  میں ڈائریکٹر جنرل ایئر  ، فضائیہ ہیڈ کوارٹر  میں ڈائریکٹر جنرل  اور ایئر آفیسر کمانڈنگ ان چیف ایسٹرن ایئر کما نڈ سمیت متعدد عہدوں پر فائز رہے۔
اپنی امتیازی خدمات کے لئے ایئر مارشل انل کھوسلہ کو پرم وششٹ سیوا مڈل ، اتی وشیشٹ سیوا مڈل اور وائیو سینا مڈل کے ایوارڈ سے نوازا گیاتھا۔ ایئر مارشل نے 9 اپریل کو اپنی 60 ویں سالگرہ منائی اور اپنی سروس کے آخری دن تک ایک فوجی کی حیثیت سے برقرار رہے۔
۔۔۔۔۔۔۔۔۔۔۔۔۔۔۔۔

U-1998
(Visitor Counter : 35
نائب صدر جمہوریہ ہند کا سکریٹریٹ
نائب صدرجمہوریہ کا کہنا ہے کہ جی20 کی ہندوستان کی صدارت جامع،اولو العزم اورعوام پر مرکوز رہی ہے
جی 20 سربراہی اجلاس کے نتائج تبدیلی لانے والے ہیں،اس سے آنے والی دہائیوں میں عالمی نظام کو نئی شکل دینے میں مدد ملے گی:نائب صدر جمہوریہ
نائب صدر جمہوریہ اور چیئرمین راجیہ سبھا نے ریاستوں کی کونسل کے 261ویں اجلاس کے آغاز پر قوم کو مبارکباد دی
ہندوستان کے نائب صدر اور راجیہ سبھا کے چیئرمین جناب جگدیپ دھنکھڑ نے آج نئی دہلی میں جی 20 لیڈروں کی چوٹی کانفرنس کے کامیاب انعقاد پر قوم کو مبارکباد دی۔ سربراہی اجلاس کے نتائج کو ‘‘تبدیلی انگیز’’ قرار دیتے ہوئے، انہوں نے اس یقین کا اظہار کیا کہ یہ نتائج آنے والی دہائیوں میں عالمی نظام کی تشکیل نو میں مدد کریں گے۔
راجیہ سبھا کے 261 ویں اجلاس کے آغاز پر ایوان سے خطاب کرتے ہوئے نائب صدر جمہوریہ نے زور دیکر کہا کہ جی20 کی ہندوستان کی صدارت نے عالمی سطح پر ملک کے قد کو بلند کیا ہے۔اس بات کو نوٹ کرتے ہوئے کہ یہ صدارت ‘جامع، اولوالعزم اور عوام پر مرکوز’ تھی، انہوں نے قیادت کے اس وژن کی تعریف کی جس نے اسے حقیقی معنوں میں‘عوام کا جی20’ بنا دیا، جس کی رسائی ہندوستان کی تمام ریاستوں اور مرکز کے زیر انتظام علاقوں تک پھیلی ہوئی ہے۔
نئی دہلی جی 20 لیڈروں کے اعلامیہ کی طرف توجہ مبذول کراتے ہوئے، جسے متفقہ طور پر اور اتفاق رائے سے منظور کیا گیاہے، نائب صدر جمہوریہ نے ‘شمال-جنوب کی تقسیم کو ختم کرنے اور مضبوط مشرقی-مغربی پولرائزیشن پر قابو پانے’ میں ہندوستان کے کردار کے عالمی اعتراف کواجاگر کیا۔ نائب صدر جمہوریہ نے زور دے کر کہا کہ اس طرح یہ اعلان تقسیم سے بھری دنیا میں امن اور اعتدال کی آواز کے طور پر ہندوستان کی پہچان ہے۔
سربراہی اجلاس کے دوران ہندوستان-مشرق وسطی- یورپ اقتصادی راہداری اور گلوبل نامیاتی ایندھن اتحاد کا خصوصی تذکرہ کرتے ہوئے، نائب صدرجمہوریہ نے بہت سے ایسے اقدامات کی طرف توجہ مبذول کرائی جنہوں نے ہندوستان کے لئے ایک اہم قائدانہ کردار کے ساتھ مزید مربوط مستقبل کی تخم ریزی کی ہے۔انہوں نے اس بات پر بھی روشنی ڈالی کہ کس طرح ہندوستان کی صدارت نے‘جی20 ڈسکورس کے مرکز میں گلوبل ساؤتھ کی آواز کولانے’ میں اہم کردار ادا کیا ہے۔ انہوں نے وضاحت کرتے ہوئے کہا کہ افریقی یونین کوجی20 کے مستقل رکن کے طور پر قبول کیا جانا بھی وزیر اعظم نریندر مودی کی قیادت میں کی گئی پہل کا نتیجہ ہے۔
اس بات پر روشنی ڈالتے ہوئے کہ جی20 کی توجہ محض اقتصادی مرکز سے زیادہ وسیع تر انسان مرکوز نقطہ نظر کی طرف منتقل ہو گئی ہے، نائب صدر جمہوریہ نے پائیدار ترقی کے اہداف کو حاصل کرنے، ڈیجیٹل پبلک انفراسٹرکچر کے قیام، گرین ڈیولپمنٹ معاہدے کو فروغ دینے اور خواتین کی حوصلہ افزائی کے لیے دی گئی ترجیح کی تعریف کی۔ دیگر قابل ذکر اقدامات کے علاوہ خواتین کی قیادت میں ترقی کی حوصلہ افزائی بھی اس چوٹی اجلاس کا ماحصل رہا ۔ آنے والے پارلیمنٹ -20 فورم کے پیش نظر، انہوں نے ایوان کے اراکین سے مطالبہ کیا کہ وہ دنیا کو‘مادرجمہوریت’ میں خوش آمدید کہنے اور ‘وسودھیو کٹمبکم- ایک کرہ ارض، ایک خاندان، ایک مستقبل’ کے موضوع پر تعمیر کرنے میں حصہ لیں۔
مواصلات اور اطلاعاتی ٹیکنالوجی کی وزارت
آزادی کا امرت مہوتسو
سی-ڈاٹ اور ریل ٹیل نے ٹیلی کام سیکٹر کے متنوع شعبوں میں تعاون کے لیے ایم او یو پر دستخط کیے
ایم او یو کا مقصد ”آتم نربھر بھارت“ کے تحت مقامی ٹیلی کام ٹیکنالوجیز کو فروغ دینا ہے
یہ وزیر اعظم کی طرف سے شروع کیے گئے ”گتی شکتی“ پروگرام کے تحت دونوں تنظیموں کو ہم آہنگ کرکے ترقی کی طرف لے جائے گا
”آزادی کا امرت مہوتسو“ کے تحت، محکمہ ٹیلی کمیونیکیشن، وزارت مواصلات، حکومت ہند کے اہم تحقیقی و ترقیاتی مرکز سی ڈاٹ اور ریل ٹیل کارپوریشن لمیٹڈ، وزارت ریل، حکومت ہند نے ملک بھر میں مواصلاتی نیٹ ورکس کی جدید کاری اور توسیع پر توجہ مرکوز کرنے کے ساتھ مختلف شعبوں میں مل کر کام کرنے کے مقصد سے 14 اکتوبر 2021 کو سی ڈاٹ دہلی کیمپس میں ایک ایم او یو پر دستخط کیے۔
ایم او یو پر دستخط کرنے کے پروگرام میں ڈاکٹر راج کمار اپادھیائے، ایگزیکٹو ڈائریکٹر، سی ڈاٹ اور جناب پونیت چاؤلہ، سی ایم ڈی، ریل ٹیل کے علاوہ دونوں تنظیموں کے دیگر سینیئر عہدیدار موجود تھے۔ ایم او یو پر دستخط کرنے سے دونوں تنظیموں کو اپنے اپنے شعبوں میں دیگر مہارتوں سے فائدہ اٹھانے میں مدد ملے گی۔
سی ڈاٹ نے مقامی طور پر مختلف جدید ٹیلی کمیونیکیشن ٹیکنالوجیز اور سوئچنگ، آپٹیکل، وائرلیس، نیٹ ورک مینجمنٹ اور سیکورٹی سیکٹرز سے متعلق جدید حل تیار کیے ہیں، جن کو اسٹریٹجک اہمیت کے حامل قومی نیٹ ورکس میں کامیابی سے نافذ کیا گیا ہے۔
ریل ٹیل ملک کے سب سے بڑے ٹیلی کام انفراسٹرکچر فراہم کرنے والوں میں سے ایک ہے جس کے پاس ملک کے مختلف شہروں اور دیہی علاقوں پر محیط 60,000 آر کے ایم کے آپٹک فائبر نیٹ ورک کی ملکیت ہے۔ اپنے پورے ہندوستان کے اعلی صلاحیت والے نیٹ ورک کے ساتھ، ریل ٹیل مختلف محاذوں پر ایک نالیج سوسائٹی بنانے کی طرف کام کر رہا ہے اور اسے ٹیلی کام سیکٹر میں حکومت ہند کے مختلف مشن موڈ پروجیکٹس کو نافذ کرنے کے لیے منتخب کیا گیا ہے۔
تقریب سے خطاب کرتے ہوئے، ڈاکٹر راج کمار اپادھیائے، ایگزیکٹو ڈائریکٹر، سی-ڈاٹ نے کہا کہ سی-ڈاٹ اپنے مقامی ٹیلی کام آر اینڈ ڈی منصوبوں کو ریل ٹیل کی مخصوص ضروریات کے ساتھ جوڑنا چاہتا ہے تاکہ قومی ترقی کے پر جوش مقاصد کو پورا کیا جا سکے۔ دونوں تنظیموں میں تکمیلی صلاحیتیں ہیں، جو ملک گیر مواصلاتی نیٹ ورک کو جدید بنانے اور وسعت دینے اور صارفین کی طلب کو پورا کرنے کے مخصوص اہداف کو پورا کرنے میں وسیع ہم آہنگی قائم کریں گی۔ سی ڈاٹ جدید ترین دیسی ٹیکنالوجیز ڈیزائن کرنے میں اپنی R&D مہارت رکھتا ہے اور ریل ٹیل کے پاس ان حلوں کو نافذ کرنے کے لیے ایک تیار بازار ہے۔ اس سے وزیر اعظم کے ”گتی شکتی“ پروگرام کے مطابق ہم آہنگی پیدا کرکے جامع ترقی کو بڑھاوا ملے گا۔
ریل ٹیل کے سی ایم ڈی جناب پونیت چاؤلہ نے کہا کہ سی ڈاٹ اور ریل ٹیل کے مابین اشتراک کی لاگت کو کم کرکے دیہی علاقوں میں عوام کو سستی براڈ بینڈ خدمات فراہم کرنے میں مدد ملے گی، کیونکہ سی ڈاٹ کی مقامی طور پر تیار کردہ ٹیکنالوجی کے استعمال سے ”میک ان انڈیا“ ہوگا۔ ریل ٹیل پی ایم وانی پروگرام کے تحت خدمات کو نافذ کرنے کے عمل سے بھی گزر رہا ہے۔ یہ تمام کام قومی نیٹ ورک کو مضبوط کریں گے اور ہموار رابطے کی حوصلہ افزائی کریں گے، جس سے ”آتم نربھر بھارت“ کی بنیاد مضبوط ہوگی۔ سی-ڈاٹ نے ایل ٹی ای اور ڈبلیو ڈی ایم کے لیے مقامی حل تیار کیے ہیں اور ہمیں ہائی اسپیڈ موبائل کمیونیکیشن کوریڈور کے لیے ہندوستانی ریلوے کے مجوزہ ایل ٹی ای/4 جی نیٹ ورک کے لیے خدمات شروع کرنے کے مقصد سے ان حلوں کا استعمال کیے جانے کی امید ہے۔
سی ڈاٹ اور ریل ٹیل نے ”آزادی کا امرت مہوتسو“ کے جشن کے حصے کے طور پر ملک کی ڈیجیٹل تبدیلی کے لیے دیسی صلاحیتوں کو ترقی دینے کے اپنے پختہ عزم کا اعادہ کیا ہے۔
وزیراعظم کا دفتر
بھارت- سویڈن ورچوئل سربراہ اجلاس
نئی دہلی، 5 مارچ: وزیر اعظم جناب نریندر مودی اور سویڈن کے وزیر اعظم عزت مآب اسٹیفن لافواں کے بیچ آج ورچوئل وسیلے سے سربراہ اجلاس منعقد کیا گیا جس میں دونوں رہنماؤں نے باہمی دلچسپی اور دیگر علاقائی و کثیرجہتی امور پر تبادلہ خیال کیا۔
وزیر اعظم مودی نے 3 مارچ کو ہوئے دہشت گردانہ حملے کے سلسلے میں سویڈن کے عوام سے یکجہتی کا اظہار کیا اور زخمیوں کی جلد صحت یابی کے لیے دعا کی۔
وزیر اعظم نے پہلے ہند-نورڈک سربراہ اجلاس کے لیے، اپنے 2018 کے سویڈن دورے نیز دسمبر، 2019 میں سویڈن کے بادشاہ اور ملکہ کے بھارتی دورے کو یاد کیا۔
دونوں رہنماؤں نے بھارت اور سویڈن کے درمیان دیرینہ تعلقات پر زور دیا جو جمہوریت، قانون کی حکمرانی، تکثیریت، مساوات، آزادی اظہار، اور انسانی حقوق کے احترام کی مشترکہ اقدار پر مبنی ہیں۔ انھوں نے کثیر جہتی، قواعد پر مبنی بین الاقوامی نظم، دہشت گردی کے خاتمے اور امن و استحکام کے تئیں اپنی عہد بستگی کا اعادہ کیا۔ انھوں نے یوروپی یونین اور یورپی یونین کے ممالک کے ساتھ بھارت کی شراکت داری میں بڑھتی ہوئی اہمیت کا بھی اعتراف کیا۔
دونوں رہنماؤں نے بھارت اور سویڈن کے مابین جاری وسیع تعاون کا جائزہ لیا، اور مشترکہ ایکشن پلان اور مشترکہ اختراعی شراکت داری پرعمل درآمد پر اطمینان کا اظہار کیا، جن پر وزیر اعظم مودی کے 2018 کے سویڈن دورے کے دوران اتفاق کیا گیا تھا۔
وزیر اعظم مودی نے سویڈن کے بین الاقوامی شمسی اتحاد  میں شامل ہونے کے فیصلے کا خیرمقدم کیا۔ دونوں رہنماؤں نے بھارت-سویڈن مشترکہ اقدام اور لیڈرشپ گروپ آن انڈس ٹرائی ٹرانزیشن  کی بڑھتی ہوئی رکنیت پر بھی اطمینان کا اظہار کیا، جس کا آغاز بھارت اور سویڈن کی جانب سے ستمبر 2019 میں نیویارک میں اقوام متحدہ کے ماحولیاتی ایکشن سربراہ اجلاس کے دوران کیا گیا تھا۔
دونوں رہنماؤں نے ٹیکہ کاری مہم سمیت کوڈ 19 کی صورت حال پر بھی تبادلہ خیال کیا، اور تمام ممالک میں ٹیکے کی فوری اور سستی رسائی فراہم کی جانے کی ضرورت پر زور دیا۔